CELEX: 62009CN0168
Language: sk
Date: 2009-05-12 00:00:00
Title: Vec C-168/09: Návrh na začatie prejudiciálneho konania, ktorý podal Tribunale di Milano (Taliansko) 12. mája 2009 — Flos SpA/Semeraro Casa e Famiglia SpA

18.7.2009   
            
            
               SK
            
            
               Úradný vestník Európskej únie
            
            
               C 167/5
            
         Návrh na začatie prejudiciálneho konania, ktorý podal Tribunale di Milano (Taliansko) 12. mája 2009 — Flos SpA/Semeraro Casa e Famiglia SpA
   (Vec C-168/09)
   2009/C 167/08
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale di Milano
   
      Účastníci konania pred vnútroštátnym súdom
   
   
      Žalobkyňa: Flos SpA
   
      Žalovaný: Semeraro Casa e Famiglia SpA
   
      Prejudiciálne otázky
   
   
               1.
            
            
               Majú sa články 17 a 19 smernice 98/71/ES (1) vykladať v tom zmysle, že pri uplatnení vnútroštátneho zákona členského štátu, ktorý — v zmysle tejto smernice — zaviedol do svojho právneho poriadku ochranu autorského práva k dizajnom, možnosť priznaná tomuto členskému štátu samostatne stanoviť rozsah ochrany a podmienky, za ktorých sa táto ochrana udeľuje, môže zahŕňať aj vylúčenie samotnej ochrany vo vzťahu k dizajnom, ktoré — hoci spĺňajú podmienky ochrany stanovené autorským právom — mali byť považované za voľné pred dátumom nadobudnutia účinnosti zákonných ustanovení, ktoré zaviedli do vnútroštátneho právneho poriadku ochranu autorského práva k dizajnom, z dôvodu, že neboli nikdy zapísanými dizajnmi alebo z dôvodu, že príslušný zápis nebol k tomuto dátumu platný?
            
         
               2.
            
            
               V prípade zápornej odpovede na otázku v bode 1, majú sa články 17 a 19 smernice 98/71/ES vykladať v tom zmysle, že pri uplatnení vnútroštátneho zákona členského štátu, ktorý — v zmysle tejto smernice — zaviedol do svojho právneho poriadku ochranu autorského práva k dizajnom, možnosť priznaná tomuto členskému štátu samostatne stanoviť rozsah ochrany a podmienky, za ktorých sa táto ochrana udeľuje, môže zahŕňať aj vylúčenie samotnej ochrany vo vzťahu k dizajnom, ktoré — hoci spĺňajú podmienky ochrany stanovené autorským právom — mali byť považované za voľné pred dátumom nadobudnutia účinnosti zákonných ustanovení, ktoré zaviedli do vnútroštátneho právneho poriadku ochranu autorského práva k dizajnom a kde tretia osoba — ktorá nemá povolenie od držiteľa autorského práva k týmto dizajnom — už vyrobila alebo začala obchodovať v tomto štáte s výrobkami vyrobenými podľa týchto dizajnov?
            
         
               3.
            
            
               V prípade zápornej odpovede na otázky v bodoch 1 a 2, majú sa články 17 a 19 smernice 98/71/ES vykladať v tom zmysle, že pri uplatnení vnútroštátneho zákona členského štátu, ktorý — v zmysle tejto smernice — zaviedol do svojho právneho poriadku ochranu autorského práva k dizajnom možnosť priznaná tomuto členskému štátu samostatne stanoviť rozsah ochrany a podmienky, za ktorých sa táto ochrana udeľuje, môže zahŕňať aj vylúčenie samotnej ochrany vo vzťahu k dizajnom ktoré — hoci spĺňajú podmienky ochrany stanovené autorským právom — mali byť považované za voľné pred dátumom nadobudnutia účinnosti zákonných ustanovení, ktoré zaviedli do vnútroštátneho právneho poriadku ochranu autorského práva k dizajnom a kde tretia osoba — ktorá nemá povolenie od držiteľa autorského práva k týmto dizajnom — už vyrobila alebo začala obchodovať v tomto štáte s výrobkami vyrobenými podľa týchto dizajnov a kde je toto vylúčenie stanovené na podstatné obdobie (v dĺžke desiatich rokov)?
            
         
      (1)  Ú. v. ES L 289, s. 28; Mim. vyd. 13/021 s. 120.